**Cum vă puteţi ajuta copilul în cadrul educaţiei la distanţă?**

* **Interesaţi-vă dacă copilul dumneavoastră primeşte teme de la şcoală şi dacă le înţelege.** Şcoala continuă chiar şi dacă acum copilul dumneavoastră nu merge la şcoală. Asiguraţi-vă că atât dumneavoastră, cât şi copilul dumneavoastră, sunteţi la curent cu ceea ce se întâmplă la şcoală, că primeşte regulat teme de efectuat acasă, că le înţelege şi că este capabil să le rezolve singur.
* **Comunicaţi cu şcoala.** În cazul în care copilul dumneavoastră nu stăpâneşte bine limba cehă şi dumneavoastră nu îl puteţi ajuta sau dacă a intervenit un alt motiv pentru care copilul nu îşi poate efectua temele, contactaţi dirigintele şi comunicaţi-i acest lucru. Nu aveţi de ce să vă simţiţi jenaţi, în aceeaşi situaţie se află foarte mulţi părinţi cehi. Dirigintele, cu siguranţă, vă va înţelege şi vă va ajuta.
* **Creaţi-i copilului un mediu în care să poată să înveţe.** Stabiliţi un regim regulat ca în timpul programului şcolar normal. Copilul ar trebui să se trezească şi să meargă la culcare în fiecare zi aproximativ la aceeaşi oră. Până la amiază ar trebui să se dedice pregătirii şcolare. În timpul zilei, nu uitaţi şi de programul de odihnă, de petrecerea timpului în aer liber sau de prestarea de mici activităţi gospodăreşti.
* **Ajutaţi-vă copilul cu organizarea şi trimiterea temelor şcolare.** Chiar dacă nu vă puteţi ajuta copilul cu efectuarea temelor, îl puteţi ajuta să şi le planifice. Este suficient să efectueze una sau două teme zilnic, făcând pauze între ele, iar apoi să le trimită conform instrucţiunilor profesorului.
* **Nu ezitaţi să solicitaţi ajutor.** Aveţi nevoie de ajutor pentru a comunica cu şcoala? Serviciile de traduceri şi interpretariat vă pot fi intermediate de: [www.integracnicentra.cz](http://www.integracnicentra.cz), [www.meta-ops.cz](http://www.meta-ops.cz). În cazul în care copilul dumneavoastră are nevoie de ajutor cu pregătirea acasă, adresaţi-vă voluntarilor din organizaţii. Datele de contact pot f găsite pe: <https://cizinci.npicr.cz/prehled-moznosti-distancniho-doucovani-zaku-s-odlisnym-materskym-jazykem/>
* **Asiguraţi copilului contactul cu limba cehă.** Chiar şi în perioada când nu au loc cursurile şcolare obişnuite, este necesar ca elevul să păstreze contactul cu limba cehă în mod activ şi asta mai ales dacă nu vorbiţi limba cehă acasă. Numai realizarea sarcinilor şcolare nu este suficientă. De ajutor pot fi emisiunile Televiziunii Cehe (České televize) adresate elevilor, cum ar fi UčíTelka sau Rádio Junior difuzat de Český rozhlas. Vă puteţi inspira şi pe <https://cizinci.npicr.cz/tlumoceni-a-preklady/#inforod>, în rubrica surse online pentru învăţare.
* **Învăţaţi limba cehă împreună cu copilul dumneavoastră.** Arătaţi-i copilului că şi dumneavoastră doriţi să vă perfecţionaţi limba cehă. Vizionaţi împreună filme cehe, programe educaţionale, ascultaţi cărţi audio sau încercaţi învăţarea interactivă a limbilor străine online: <https://www.cestina2.cz/>, <https://www.mluvtecesky.net> sau aplicaţia pe mobil Duolinguo nebo Memrise
* **Recompensaţi-vă copilul pentru străduinţa lui.** Îndeplinirea obligaţiilor şcolare într-o altă limbă decât cea maternă este un lucru foart dificil. Lăudaţi-vă copilul pentru străduinţa lui de a rezolva

temele primite şi arătaţi-i că aveţi încredere în abilităţile lui, susţineţi-l chiar şi atunci când nu reuşeşte să le rezolve.

\*traducerea textelor în limbi străine este disponibilă pe: <https://cizinci.npicr.cz/tlumoceni-a-preklady/#inforod>